ປະຊາຊົນ ທົ່ວ​ທະວີບ ອາ​ຟຣິກາ ​ຈະເລີ່ມໃຊ້ ພະລັງງານ ຈາກແສງຕາເວັນ ຫຼາຍຂຶ້ນ
ແຜງ​ຮັບ​ແສງຕາ​ເວັນ ​ແມ່ນ​ປະກົດເຫັນ ຢູ່​ທົ່ວ​ທຸກ​ບ່ອນ ​ໃນ​ປະ​ເທດ​ເຄນ​ຢາ ​ແຕ່ຮ້ານ​ຄ້າ​ຕ່າງໆ ​ແລະ​ເຮືອນ​ຢູ່​ອາ​ໄສ ໄປ​ຮອດພວກຟາ​ມຕ່າງໆ.
ເບິ່ງແລ້ວຄ້າຍໆຄືວ່າ ໃນທີ່ສຸດ ເວລາທີ່ປະຊາຊົນອາໄສຢູ່ທົ່ວທະວີບອາຟຣິກາ ຈະເລີ່ມພາກັນໃຊ້ ແຫລ່ງພະລັງງານຈາກທໍາມະຊາດທີ່ມີຢູ່ຫລາຍທີ່ສຸດຂອງພວກເຂົາເຈົ້ານັ້ນແລ້ວ ໃນຂະນະທີ່ການສ້າງໂຮງງານໄຟຟ້າ ແລະການວາງສາຍສົ່ງຕ້ອງໃຊ້ເວລາເປັນປີໆ ແລະມີຄ່າໃຊ້ຈ່າຍຫລາຍກວ່າ ການຕິດຕັ້ງແຜງຮັບແສງຕາເວັນແມ່ນຈະໄວກວ່າ ແລະລາຄາຖືກກວ່າສໍາລັບເຈົ້າຂອງເຮືອນ, ເຈົ້າຂອງທຸລະກິດ ຕະຫລອດຮອດຊາວນາ ຊາວສວນນຳ George Putic ນັກຂ່າວຂອງວີໂອເອ ມີລາຍງານເລື້ອງນີ້ ຊຶ່ງບົວສະຫວັນ ຈະນໍາມາສະເໜີທ່ານໃນອັນດັບຕໍ່ໄປ ແຜງຮັບແສງຕາເວັນແມ່ນປະກົດເຫັນຢູ່ທົ່ວທຸກບ່ອນ ໃນປະເທດເຄນຢາ ແຕ່ຮ້ານຄ້າຕ່າງໆ ແລະເຮືອນຢູ່ອາໄສ ໄປຮອດພວກຟາມຕ່າງໆ ທ່ານ ERNEST CHITECHI, ທີ່ສູນປະດິດສ້າງກ່ຽວກັບເລື່ອງພູມອາກາດຂອງເຄນຢາ ກ່າວວ່າ: ລະບຽບການອັນນຶ່ງທີ່ໄດ້ຖືກຮັບຮອງເອົາໃນປີ 2012 ໄດ້ຮຽກຮ້ອງໃຫ້ພວກນັກພັດທະນາ ອະສັງຫາລິມະຊັບໃນເຄນຢາ ຕິດຕັ້ງເຄື່ອງຕົ້ມນໍ້າຮ້ອນທີ່ໃຊ້ແສງພະອາທິດຢູ່ໃນອາຄານຕ່າງໆ ທີ່ມີຄົນອາໄສໃນນັ້ນ ໃຊ້ນໍ້າຮ້ອນຫລາຍກວ່າ 100 ລີດຕໍ່ມື້ ທ່ານ ARVINDER GHATAURA, ຈາກ STEELSTONE ໃນເຄນຢາ ໃຫ້ຄໍາເຫັນວ່າ: ພວກທີ່ເປັນຜູ້ຢູ່ອາໄສເວົ້າວ່າ ການໃຊ້ແຜງຮັບແສງຕາເວັນໄດ້ເຮັດໃຫ້ຄ່າໃຊ້ໄຟຟ້າຫລຸດລົງຢ່າງຫລວງຫລາຍ ນາງ RUTH WAIRIMU NG'ANG'A, ຊາວເຄນຢາຜູ້ນຶ່ງທີ່ອາໄສຢູ່ໃນຊຸມຊົນ GREENPARK ເວົ້າວ່າ: ຢູ່ກາງທົ່ງນານັ້ນ, ແຜງເກັບພະລັງງານພະອາທິດ ສະໜອງພະລັງງານໃຫ້ເຄື່ອງປໍ້ານໍ້າ ທີ່ຮັບປະກັນວ່າ ຖັງນໍ້າທີ່ຢູ່ສູງໆຈະມີນໍ້າເຕັມຕະຫລອດ ຄວາມດຶງດູດຂອງໜ່ວຍໂລກ ຈະສົ່ງນໍ້າໄປຫາຮາກພືດຜັກໂດຍກົງເລີຍ ທ້າວ JOHN MUTUGI, ຊາວສວນຄົນນຶ່ງ ທີ່ ເມືອງ KISWAHILI ເວົ້າວ່າ: ຄ່າຊຸດເຄື່ອງມືໃນການຕິດຕັ້ງພະລັງງານແສງຕາເວັນ ແມ່ນຍັງໄກຫລາຍທີ່ປະຊາຊົນຊາວເຄນຢາ ແລະຊາວອາຟຣິກາອື່ນໆ ທໍາມະດາສາມັນ ຈະຊື້ໄດ້ ສະນັນພວກເຂົາເຈົ້າຈຶ່ງຢາກໃຫ້ ລັດຖະບານຂອງເຂົາເຈົ້າ ພະຍາຍາມຊ່ວຍເຫລືອເຂົາເຈົ້າເພີ້ມຂຶ້ນ ທ້າວ PETER WAINAINA, ຊາວນະຄອນຫລວງ NAIROBI ຄົນນຶ່ງເວົ້າວ່າ: ລັດຖະບານຂອງເຄນຢາ ໃຫ້ສັນຍາວ່າ ຕົນຈະເລີ້ມຕົ້ນໂຄງການມູນຄ່າ 150 ລ້ານໂດລາ ເພື່ອຊ່ວຍຊຸມຊົນໃນທ້ອງຖິ່ນ ເພື່ອຈ່າຍຕິດັ້ງແຜງຮັບແສງຕາເວັນໃນຕະຫລາດ, ໂຮງຮຽນຮ້ານຄ້າ ແລະບ້ານເຮືອນ ຢູ່ໃນຂົງເຂດທຸກຈົນທີ່ຢູ່ຫ່າງໄກໄປຈາກສາຍສົ່ງພະລັງໄຟຟ້າໃນເຂດຕົວເມືອງ